**Vammaisten henkilöiden oikeuksien neuvottelukunta VANE**

Kokous 12.12.2019

Aika torstai 12.12.2019 klo 14-17

Paikka Kokoushuone Meritulli, Meritullinkatu 8, Helsinki

Paikalla:

**Jäsen Henkilökohtainen varajäsen**

Burrell Riitta, pj. (x) STM

Alanne Kaisa, vpj. (-) Vammaisfoorumi ry

Artemjeff Panu (-) OM Nousiainen Katriina (-) OM

Bertell Sanna-Maria (-) Elinkeinoelämän Kamppi Elina (-) Finanssiala ry

keskusliitto EK

Fokin Katja (-) UM Hasenson Janina (x) UM

Gustafsson Henrik (-) Vammaisfoorumi ry Gustafsson Ulf (x) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (x asiakohdat 6-11) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (-) YM Kilpelä Niina (x) YM

Mårtensson Anne (-) OKM Piispanen Toni (-) OKM

Nordlund Jaana (x) Vammaisfoorumi ry Rautiainen Satu (-) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (-) SAK ry Sahamies Miika (x) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (x) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Merja Heikkonen (x) VANE/STM

Hoffrén Tea (x) VANE/STM

Johanna Järvinen (x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Juuso Tuomas Aslak (-) Saamelaiskäräjät

Katsui Hisayo (x) Helsingin yliopisto

Lepistö Jari (-) SM

Lindqvist Gunilla (x) Ahvenanmaan maakuntahallitus

Malmlund Kirsi-Maria (x) STM

Mikkola Teija (-) VM

Nurmi-Koikkalainen Päivi (x) THL

**Kutsutut asiantuntijat**

Anni Kyröläinen (-) TEM

**Käsitellyt asiat**

1. Kokouksen avaus

Puheenjohtaja avasi kokouksen klo 14.00.

2. Esityslistan hyväksyminen

Lisättiin esityslistaan kohta 3. Edellisen kokouksen pöytäkirjan hyväksyminen. Hyväksyttiin esityslista tällä lisäyksellä.

3. Edellisen kokouksen pöytäkirjan hyväksyminen

 Hyväksyttiin edellisen kokouksen pöytäkirja.

4. Ministeriöiden kuulumiset

Ministeriöiden edustajat esittelevät oman hallinnonalansa ajankohtaiset kuulumiset, erityisesti hallitusohjelman toimeenpanoon liittyvät keskeiset asiat.

*Ulkoministeriö:* Kansainvälisen vammaispolitiikan koordinaatioryhmässa 29.11. aloitettiin keskustelu kesäkuussa 2020 New Yorkissa järjestettävän YK:n vammaisyleissopimuksen osapuolikokouksen teemoista. Teemoiksi ehdotettiin muun muassa vammaisten naisten ja tyttöjen asemaa ja rakennetun ympäristön esteettömyyttä. Lisäehdotuksia teemoiksi on pyydetty 8.1.2020 mennessä. Myös VANEn jäsenet voivat ehdottaa teemoja (suoraan Janina Hasensonille tai VANEn sihteeristön kautta). UM pyytää alkuvuodesta Vammaisfoorumi ry:ta nimeämään vammaisjärjestöjen edustajan osapuolikokoukseen.

Oviedon sopimuksen lisäpöytäkirjan valmistelu jatkuu Euroopan neuvoston bioetiikkakomiteassa. Lisäpöytäkirjaan on kohdistunut kritiikkiä järjestöpuolelta. Euroopan ihmisoikeustuomioistuimelta on pyydetty lausuntoa tahdonvastaisesta hoidosta ja siihen liittyvistä oikeusturvasäännöksistä.

Kansalaisoikeuksia ja poliittisia oikeuksia sekä taloudellisia, sosiaalisia ja sivistyksellisiä oikeuksia koskevien kansainvälisten yleissopimusten Suomen määräaikaisraportit on annettava 2.4.2020 mennessä. YK:n vammaisyleissopimuksen määräaikaisraportti on annettu. Vielä ei ole tietoa sen käsittelypäivästä. Käsittelyn lähestyessä pyydetään järjestöiltä rinnakkaisraportteja.

*Työ- ja elinkeinoministeriö:* Työllisyys-, sosiaalipolitiikka-, terveys- ja kuluttaja-asioiden neuvosto (TSTK) hyväksyi inklusiivisia työmarkkinoita koskevat päätelmät.

Linkki tiedotteeseen, jossa linkki päätelmiin (pdf-tiedosto): https://www.consilium.europa.eu/en/press/press-releases/2019/12/10/better-access-of-people-in-a-vulnerable-position-to-the-labour-market-the-council-adopts-conclusions/

Työllisyyden edistämisen ministerityöryhmän alatyöryhmiltä odotetaan väliraportteja. Vammaisfoorumi ry on tuonut täydentäviä ehdotuksia.

Ministeriössä on käynnistetty yhdenvertaisuusvaikutusten arviointi vammaisten henkilöiden työllistymistä koskien. Julkisten hankintojen työllistämisvelvoitteen osalta on käyty keskusteluja Kuntaliiton kanssa. Tarkoitus saada kansallinen koordinaattori kolmeksi vuodeksi ja alueelliset fasilitaattorit.

*Sosiaali- ja terveysministeriö:* Osallisuustyöryhmän nimeämistä ollaan valmistelemassa. Ryhmään on pyydetty Merja Heikkosta varapuheenjohtajaksi. Toimikausi kestää loppiaisesta loppukevääseen 2020. Työryhmän on tarkoitus pohtia, miten vammaisten henkilöiden osallisuuttaa voidaan paremmin turvata vammaispalveluissa. Hallitusohjelman mukaisesti henkilökohtaiseen budjettiin liittyviä kokeiluja ollaan valmistelemassa, tästä tulossa lisätietoa lähiaikoina.

*Liikenne- ja viestintäministeriö*: *Liikenne- ja viestintäministeriö*: Toimenpideohjelman ´Liikenteen ja viestinnän digitaaliset palvelut esteettömiksi´ toimeenpano on käynnissä. Lainsäädännön selkeyttäminen on ohjelmassa yhtenä toimenpiteenä. Väliraportti toimenpideohjelmasta valmistumassa vuoden lopussa tai tammikuussa ja väliraportista järjestetään järjestöille ensi keväänä kuulemistilaisuus. Sähköisen viestinnän palvelulain muutosesityksestä ja Liikennejärjestelmäsuunnitelman vaikutusten arviointi –hankkeessa on lausuntokierrokset meneillään (lausuttavana myös VANElla).

*Ympäristöministeriö:* Vammaisten ja ikääntyneiden ihmisten ryhmämuotoisen ja palveluasumisen tilanne kiinteistöverotuksessa: Kyse on  syrjivästä käytännöstä kiinteistöverotuksessa, sillä osa vammaisista maksaa korkeampaa kiinteistöveroa kuin muut asukkaat vuokra-asunnoissa. Ryhmäkodit rinnastetaan verohallinnon ohjeessa sairaaloihin, vastaanottokeskuksiin ja muihin vastaaviin laitoksiin. Näin esim. palvelutalot ja vammaisten ryhmäkodit/ryhmämuotoinen asuminen kuuluvat yleisen kiinteistöveron piiriin ja verohallinto pitää niitä laitoksina, vaikka asukkaat maksavat vuokraa ja asuvat pysyvästi niissä. Asia on saatu nytkähtämään hieman eteenpäin eli VM alkaa selvittää asiaa ja mm. ympäristöministeriötä on pyydetty mukaan valmisteluun.

Esteettömyysasetuksesta järjestetään tammikuun lopulla järjestöille keskustelutilaisuus.

Esteettömyyteen ja saavutettavuuteen keskittyvä konferenssi UD2020 (<https://ud2020.aalto.fi/>) järjestetään kesäkuussa.

Päätös: VANE kävi keskustelun ministeriöiden ajankohtaisista asioista ja merkitsi kuullun tiedoksi.

5. Työryhmien kuulumiset

VANEn työryhmäedustajat esittelivät työryhmien ajankohtaiset kuulumiset.

 Sote-seurantatyöryhmän kokous oli peruttu.

Kuntoutusasiain neuvottelukunta: Neuvottelukunnan viimeinen kokous pidettiin. Jatkossa neuvottelukunnan tilalle asetetaan Kuntoutusfoorumi. VANElta on pyydetty edustajaa myös Kuntoutusfoorumiin ja sinne ilmoitettu samat edustajat, jotka edellisessä kokouksessa nimettiin Kuntoutusasiain neuvottelukuntaan (jäsen Marko Jääskeläinen; varajäsen Jukka Sariola).

Kokouksessa käsiteltiin Kelan kokeilua, jossa rekisteröintimenettelyä kokeillaan kuntoutusterapiassa. Esitettiin huoli siitä, miten hinta määritellään.

Apuvälinetyöryhmä: Apuvälinetyöryhmä on pitänyt kokouksen. Kokouksessa käsiteltiin myös autisminkirjon henkilöiden apuvälineisiin liittyviä asioita.

Päätös: VANE kävi keskustelun ja merkitsi kuullun tiedoksi.

6. Toimintaohjelman valmistelun tilanne

VANE nimitti 30.9.2019 pitämässään kokouksessa työryhmän valmistelemaan toimintaohjelmaa. Työryhmän on tarkoitus kokoontua ensimmäisen kerran tammikuussa. Silloin pohditaan tarkemmin työn etenemistä ja kuultavia tahoja.

Vammaisjärjestöille järjestetään kuuleminen toimintaohjelman valmistelun käynnistämiseksi 7.2.2020 klo 13 Meritulli-salissa.

Keskustelussa nostettiin esiin kysymys siitä, onko järjestökuuleminen riittävä osallistaminen. Todettiin, että tarkoitus on hyödyntää muun muassa Vammaisfoorumin ja Ihmisoikeuskeskuksen tekemän kyselyn tuloksia. Tarkennettiin myös, että kuulemistilaisuuteen pyydetään valmistellut puheenvuorot, joissa järjestöt nostavat teemoja, joita toimintaohjelmassa tulisi käsitellä.

Päätös: VANE kävi keskustelun toimintaohjelman valmistelusta ja päätti järjestökuulemisen järjestämisestä.

7. Vammaisneuvostopäivien palaute ja päivien järjestäminen jatkossa

Vammaisneuvostopäivät pidettiin tänä vuonna Sokos Hotel Vantaassa 27.-28.11.2019. Keskustelussa todettiin, että päivien sisältö oli hyviä ja päivillä tavoitettiin paljon ihmisiä, mutta esteettömyydessä ja saavutettavuudessa oli puutteita.

Todettiin, että THL, Kuntaliitto ja FCG sekä Ihmisoikeuskeskus järjestävät myös vammaispolitiikkaan ja –palveluihin liittyviä koulutus/seminaaripäiviä. Kaikki em. tahot ovat halukkaita miettimään yhteistyötä koulutusten järjestämisessä.

Vammaisneuvostojen sihteerien tapaamisessa on ehdotettu webinaarin järjestämistä YK:n vammaisyleissopimuksesta paikallistasolla. Vammaisneuvostojen sihteerit ovat esittäneet Kuntaliitolle myös toiveen verkostoitumisen tukemisesta ja koulutuksen järjestämisestä.

Todettiin, että Kuntaliitto ja THL ylläpitävät Maakunnallistuvat vammaispalvelut-verkostoa. Todettiin tiedoksi myös, että 27.5.2020 klo 9-16 järjestetään THL:ssä Vammaistutkimuksen päivä.

Päätös: VANE antoi palautetta Vammaisneuvostopäivistä ja kävi keskustelun päivien jatkosta. Päätettiin jatkaa keskustelua yhteistyöstä koulutuspäivien järjestämisessä THL:n, Kuntaliiton, Ihmisoikeuskeskuksen ja VANEn välillä.

8. Lausunnot

VANE on antanut edellisen kokouksensa jälkeen seuraavat lausunnot:

* Oikeusministeriö: Against Hate –hankkeen suositukset viharikosten ja vihapuheen vastaiseen työhön; määräaika 24.10.2019.
* Ulkoministeriö: Oviedon sopimuksen lisäpöytäkirjaluonnos mielenterveyshäiriöisten henkilöiden ihmisoikeuksien ja ihmisarvon suojelusta koskien tahdonvastaista hoitoa ja hoitoon sijoittamista; määräaika 18.11.2019.
* Ulkoministeriö: Luonnos Suomen perusraportiksi YK:n sopimusvalvontaelimille; määräaika 27.11.2019.
* Liikenne- ja viestintäministeriö: Hallituksen esitys uuden tieliikennelain muuttamisesta (kotihoidon pysäköintisäännöt), määräaika 3.12.2019
* Opetushallitus: Perusopetuksen oppilaan oppimisen ja osaamisen arvioinnin täsmentäminen, määräaika 13.12.2019

Merkittiin vireillä oleviksi seuraavat lausunnot:

* Liikenne- ja viestintäministeriö: Sähköisen viestinnän palveluista annetun lain uudistaminen; määräaika 16.1.2020.
* Liikenne- ja viestintäministeriö: Valtakunnallisen liikennejärjestelmäsuunnitelman vaikutusten arviointiohjelma; määräaika 24.1.2020.

VANE on jättänyt lausumatta seuraavat lausunnot:

* Ulkoministeriö: YK; Lasten myyntiä, lapsiprostituutiota ja lapsipornografiaa koskevan valinnaisen pöytäkirjan täytäntöönpano; määräaika 15.11.2019.

Päätös: Hyväksyttiin annetut lausunnot ja merkittiin tiedoksi lausumatta jätetyt ja vireillä olevat lausuntopyynnöt.

9. Tiedoksi

* Perhe- ja peruspalveluministeri Kiurun sote-sparraustilaisuus: Todettiin, että tilaisuus järjestettiin. Ministeri on pyytänyt myös järjestöiltä paperia sekä Tulevaisuuden sote-keskusohjelmassa että yleisesti sote-uudistuksessa huomioitavista asioista. Sote-keskusohjelmaa koskeva paperi on jo toimitettu ministerille ja sote-uudistusta koskeva paperi toimitetaan viimeistään 20.12.2019. Todettiin myös, että ministerit Kiuru ja Blomqvist ovat kuulleet ruotsinkielisiä järjestöjä.
* ´European Day of Persons with Disabilities conference´ järjestettiin 28.-29.11.2019 Brysselissä. Ohjelmassa oli keskustelua EU:n vammaisstrategian 2010-2020 arvioinnista sekä avauksia uudelle strategiakaudelle. Vammaisstrategian arvioinnin loppuraportti julkaistaan tammikuussa 2020. Tilaisuudessa oli paljon osallistujia ja siellä oli onnistuneita esteettömyysratkaisuja.
* Sosiaali- ja terveysministeriö asettaa osallisuustyöryhmän vammaisten henkilöiden osallisuuden turvaamiseksi vammaispalveluissa; toimikausi 7.1.-31.5.2020.

Päätös: VANE merkitsi asiat tiedoksi.

10. Seuraavan kokouksen ajankohdan päättäminen

Päätös: VANEn seuraavat kokoukset pidetään keskiviikkona 24.2.2020 klo 13 ja keskiviikkona 13.5.2020 alkaen klo 12.30 STM:ssä

11. Yhdenvertaisuusvaikutusten arviointi vammaisten ihmisten työllistymisessä

Työ- ja elinkeinoministeriö on aloittanut kokonaisvaltaisen yhdenvertaisuusvaikutusten arvioinnin vammaisten henkilöiden työllistymisen rakenteellisista esteistä. Arvioinnissa otetaan erityisesti huomioon lainsäädännölliset kehittämistarpeet vammaisten ihmisten oikeuksien toteutumiseksi. Arvioinnin toteuttaa Anni Kyröläinen. Hän oli estynyt osallistumasta kokoukseen, hänen sijastaan asiaa esitteli Patrik Tötterman. Kuvaus arvioinnin lähtökohdista on pöytäkirjan liitteenä.

Arviointia tehdään yhteistyössä verkostojen ja eri hallinnonalojen kanssa. Arvioinnin on tarkoitus valmistua kesään 2020 mennessä. Arvoinnissa käsitellään rakenteellisia esteitä. Tarkasteluun muun muassa TE-keskusten palvelustandardit, syrjivä asennoituminen, yrittäjyys ja uranäkökulma ml. koulutuksen ohjausrakenteet.

Keskustelussa nostettiin esiin muun muassa avotyöhön liittyvät ongelmat ja ongelmat työnantajien ulkoistaessa toimintojaan. Palkansaajien järjestöjen edustaja ilmaisi järjestöjen halukkuuden olla mukana työssä. Tuotiin esiin myös aiheen kytkös oppivelvollisuusiän nostamiseen ja yhdenvertaisuuslain muutosta pohtivaan VN TEAS –hankkeeseen. Pohjoismaisessa hyvinvointikeskuksessa (NVC) on myös käynnissä työllisyyshanke. VANE ilmaisi kiinnostuksensa olla mukana työssä.

Päätös: VANE kävi aiheesta keskustelun ja päätti palata asiaan ensi vuoden ensimmäisessä ja toisessa kokouksessaan.

12. Kokouksen päättäminen

 Puheenjohtaja päätti kokouksen klo 16.15.

Vammaisten henkilöiden oikeuksien neuvottelukunta VANE

Riitta Burrell Merja Heikkonen

puheenjohtaja pääsihteeri

VANE pöytäkirja 12.12.2019

Liite asiakohtaan 11

Työ- ja elinkeinoministeriö toteuttaa kesään 2020 mennessä vammaisten työllistymistä koskevan yhden-vertaisuusvaikutusten selvityksen. Selvityksen tarkoituksena on tunnistaa ja koota yhteen rakenteellisia esteitä vammaisten henkilöiden työllistymisessä.

Meillä on tutkimusnäyttöä, että askeleita oikeaan suuntaan on otettu: työnantajien asenne on muuttunut myönteisemmäksi, osatyökykyisten työttömyys on vähentynyt samaan tahtiin ei-osatyökykyisten työttömyyden kanssa ja näyttää siltä, että työkyvyttömyysetuuden ohella yhä useampi tekee myös töitä.

Mutta sekä Vammaisfoorumin syksyllä 2019 julkistamat kyselytulokset YK:n vammaisyleissopimuksen tilasta Suomessa että yhdenvertaisuusvaltuutetun vuoden 2016 vammaisselvitystään varten keräämä kyselyaineisto kertovat, että vammaisten henkilöiden kokemus työelämästä ja siihen liittyvistä ongelmista on se, että asenteissa, esteettömyydessä ja syrjinnän ehkäisemisessä on vielä paljon tehtävää.

Työ- ja elinkeinoministeriön selvitys on aloitettu joulukuussa 2019 muutama päivä sitten. Ensimmäisenä askeleena luodaan tutkimus-/toimintasuunnitelma ja kartoitetaan yhteistyötahot sekä luodaan muutamia välietappeja, jotka voivat tuottaa myös väliraportteja yksittäisistä kysymyksistä tai aihealueista. Kyseessä on laaja ja vaikeasti rajattava kokonaisuus, joten suunnitelma luonnollisesti muokkautuu myös selvitystä tehdessä. Tarkoituksena on luoda ikään kuin opas tai ”paljastuskirja” siitä, mitä haasteita ja esteitä työllistymisen polulla on. Selvitys pyrkii tarjoamaan samalla myös pohjan ratkaisujen ja uusien toimintamallien pohtimiseen ja sitä kautta käytänteiden muuttamiseen.

Tarkoituksena on käydä läpi sitä polkua, joka kuljetaan aina koulutuksesta työllistymiseen tavalla tai toisella. Alkuperäisenä ajatuksena on palvelumuotoilusta tuttuja menetelmiä hyödyntäen ja tätä käyttötarkoitusta varten muokaten tunnistaa ja löytää niitä kohtaamispisteitä, joissa ongelmia tai esteitä havaitaan. Tämä tarkoittaa sitä, että luodaan vaiheittaiset mallit kohtaamispisteineen erilaisista poluista työllistyä. Näitä polkuja käydään läpi profiilien kautta. Luodaan siis myös erilaisia profiileja vammaisille henkilöille (esimerkiksi eri tavalla vammaiset henkilöt tai perheellinen vammainen). Näin löydetään mahdollisimman laajalla skaalalla eri tyyppisiä esteitä. Tämän lisäksi hyödynnetään asiantuntija- ja kokemustietoa eri lähteistä: tutkimustieto, järjestöt, organisaatiot, muut ministeriöt ja mahdolliset muut tahot.

Selvitys jaetaan eri osa-alueisiin. Laajemmassa mielessä pääosa-alueet ovat koulutus ja koulupolku, taustatekijät (vammaispalvelut, esteettömyys, asenteet eli kaikki sellaiset tekijät, jotka taustalla vammaisen henkilön elämässä vaikuttavat) ja työllisyys/työllistyminen. Työllisyys osaltaan jaetaan kahteen alueeseen: yrittäjyyteen ja siihen, että vammainen henkilö työllistyy toisen palvelukseen. Nämä osa-alueet käydään läpi alkupisteestä eli halusta ryhtyä yrittäjäksi tai työskennellä toisen palveluksessa siihen, että ollaan työssä.

Lähtökohtana ja mukana taustalla selvityksessä pidetään myös YK:n yleissopimusta vammaisten henkilöiden oikeuksista, ja erityisesti artiklaa 27, joka määrittelee vammaisten henkilöiden oikeuden työhön.

Kun selvitystä tehdään, on tärkeä pystyä löytämään todellinen syy esteen taustalla. Onko kyse tulkinnasta, käytännöistä vai esimerkiksi lainsäädännöllisestä ongelmasta. Tämä edellyttää kunkin tutkittavan asian syvällistä ymmärtämistä ja perehtymistä esimerkiksi säädöksiin. Käytettävissä on oltava paljon tutkimustietoa ja verkostoja.